Jasmina Husanović

**Jasmina Husanović** (1973, Tuzla) je bosanskohercegovačka teoretičarka kulture i politike; doktorica nauka sa poljem istraživanja posvećenog kulturnoj i političkoj teoriji i praksi sa akcentom na politiku svjedočenja, jednakosti i solidarnosti, kulturu traume, te emancipativnu politiku sa fokusom na presjecišta kulturne produkcije i proizvodnje znanja, kritičkih pedagogija i društvenog aktivizma kroz feminističko-materijalističke perspektive.

## Biografija 
Rođena je 1973. u Tuzli, u SR Bosni i Hercegovini, SFRJ. Redovna je profesorica na Filozofskom fakultetu Univerzitetu u Tuzli u polju kulturalnih studija i rodnih studija. U Tuzli je završila osnovnu školu i gimnaziju. Učestvovala je u lokalnim i regionalnim mirovnim i feminističkim mrežama i aktivnostima od devedesetih godina. Na Univerzitetu u Warwicku u Velikoj Britaniji diplomirala je sa najvišim ocjenama 1999, a na Univerzitetu Aberystwyth u Velikoj Britaniji pohađala je doktorske studije i odbranila doktorsku disertaciju na temu "Recasting Political Community and Emancipatory Politics: Reflections on Bosnia" 2003, a njena disertacija bila je nominovana za nagradu PSA Best Thesis Award

Bila je Fulbright gostujuća istraživačica na Univerzitetu Stanford  u SAD u akademskoj 2017/2018, kao i na London School of Economics and Political Science (2009), te vanjska naučna Centra za globalne studije Goldsmiths Univerziteta u Londonu (2019, 2021). Kontinuirano je društveno aktivna kroz rad u brojnim obrazovnim, istraživačkim, umjetničkim i građanskim inicijativama i platformama u lokalnom i međunarodnom kontekstu koju su posvećeni politici jednakosti i solidarnosti i društvenoj pravdi i društvenom dobru. Neke od recentnih su platforme EKOFEM BiH čija je i suosnivačica, kao platforma Radnički univerzitet gdje piše o ekološkoj i feminističkoj pravdi i kolaborativnom drušvenom aktivizmu danas, čiji je imperativ "borba za dobro svih nas".

## Izbor iz naučnih radova
* Između trauma, imaginacije i nade: kritički ogledi o kulturnoj produkciji i emancipativnoj politici (Beograd, 2009)
* Culture, Community and Activism in Bosnia and Herzegovina (Tuzla, 2020)

### Koautorske naučne publikacije
* Na tragu novih politika: kultura i obrazovanje u Bosni i Hercegovini (Tuzla, 2005)
* Društvena pismenost: kultura, ekologija i mediji (Sarajevo, 2020)
* Izazovi integriranja rodne ravnopravnosti u univerzitetskoj zajednici: protiv rodno zasnovanog nasilja (Sarajevo, 2022)
* Mainstreaming Gender Equality at Universities in the Balkans: Fighting Gender-Based Violence (Sarajevo, 2023)

### Učešće u međunarodnim znanstvenim projektima 
* Cultures of Memory and Emancipatory Politics: Past and Communality in the Post-Yugoslav Space (OSI HESP, 2007-2010), kao  akademska direktorica
* Bosnian bones, Spanish ghosts: ‘Transitional Justice’ and the Legal Shaping of Memory in Two Modern Conflicts (Goldsmiths/European Research Council, 2009-2013), kao viša naučna savjetnica
* Gender of Justice: Prosecution of Sexual Violence in Armed Conflict (Goldsmiths/European Research Council, 2013-2016) kao voditeljica kolaborativnog istraživačkog programa 
* Care and Infrastructures of Affirmative Affect/Politics of Solidarity in Social Activism/Gende, Evironment and Labour

## Reference 
Kategorija:Rođeni 1973.
Kategorija:Biografije, Tuzla
Kategorija:Bosanskohercegovački politolozi
Kategorija:Živi ljudi
Kategorija:Bosanskohercegovačke feministkinje